ડુપ્લીકેટ માર્કશીટ, સર્ટીફીકેટ થી લઇને સ્કૂલ લીવીંગ સર્ટીફીકેટ બનાવતી ટોળકીનો વડોદરામાં ઘટસ્ફોટ થયો છે. રૂા. વીસ હજાર થી લઇને પચ્ચીસ હજારમાં જ દસ્તાવેજોનું વેચાણ કરતી આ ટોળકીમાં એક બેન્ક ઓફિસર યુવતી, કોંગ્રેસનો એક કાર્યકર સહિત ત્રણની ધરપકડ કરવામાં આવી છે. આ ટોળકીના અન્ય સભ્યો તથા દલાલોની શોધખોળ પોલીસે હાથ ધરી છે. તેમની પાસેથી ૪૧ બનાવટી માર્કશીટો અને પાંચ સર્ટીફીકેટ મળી આવ્યા છે.